CELEX: 32021D1843
Language: ro
Date: 2021-10-15 00:00:00
Title: Decizia (UE) 2021/1843 a Consiliului din 15 octombrie 2021 privind poziția care urmează să fie adoptată în numele Uniunii Europene în cadrul Consiliului Internațional al Zahărului în ceea ce privește prelungirea Acordului internațional din 1992 privind zahărul

21.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 373/90
               
            
         DECIZIA (UE) 2021/1843 A CONSILIULUI
         din 15 octombrie 2021
         privind poziția care urmează să fie adoptată în numele Uniunii Europene în cadrul Consiliului Internațional al Zahărului în ceea ce privește prelungirea Acordului internațional din 1992 privind zahărul
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul internațional din 1992 privind zahărul (1) (ISA) a fost încheiat de Uniune prin Decizia 92/580/CEE a Consiliului (2) și a intrat în vigoare la 1 ianuarie 1993. ISA a fost încheiat pentru o perioadă de trei ani, până la 31 decembrie 1995.
                  
               
                     (2)
                  
                  
                     Consiliul Internațional al Zahărului (ISC), înființat în temeiul articolului 3 din ISA, are competența în temeiul articolului 45 alineatul (2) din ISA să prelungească ISA, prin vot special, de fiecare dată pentru perioade succesive de câte cel mult doi ani. De la încheierea sa, ISA a fost prelungit în mod regulat pentru perioade suplimentare de câte doi ani. ISA a fost prelungit ultima dată printr-o decizie a ISC din iulie 2019 și rămâne în vigoare până la 31 decembrie 2021.
                  
               
                     (3)
                  
                  
                     În cadrul celei de a 59-a sesiuni a sale, care va avea loc la 26 noiembrie 2021, ISC urmează să adopte o decizie privind prelungirea ISA pentru o nouă perioadă de doi ani, până la 31 decembrie 2023.
                  
               
                     (4)
                  
                  
                     Este oportun să se stabilească poziția care urmează să fie adoptată în numele Uniunii în cadrul ISC, la cea de a 59-a sesiune a sa, în ceea ce privește prelungirea ISA. O nouă prelungire a ISA este în interesul Uniunii,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Consiliului Internațional al Zahărului, la cea de a 59-a sesiune a sa, este de a vota în favoarea prelungirii Acordului internațional din 1992 privind zahărul pentru o nouă perioadă de doi ani, până la 31 decembrie 2023.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 15 octombrie 2021.
            
               
                  Pentru Consiliu
               
               
                  Președintele
               
               J. CIGLER KRALJ
            
         
         
            (1)  Acordul internațional din 1992 privind zahărul (JO L 379, 23.12.1992, p. 16).
         
            (2)  Decizia 92/580/CEE a Consiliului din 13 noiembrie 1992 privind semnarea și încheierea Acordului internațional din 1992 privind zahărul (JO L 379, 23.12.1992, p. 15).